**Okko Kangasniemi** (s. 13. kesäkuuta 2000 Vantaa) on suomalainen jääkiekkoilija, joka pelaa Mestis-joukkue Kiekko-Vantaassa. Hän on pelipaikaltaan keskushyökkääjä.

Ura
---

Kangasniemi on Kiekko-Vantaan kasvatti. Hän siirtyi juniorina sittemin Karhu-Kissoihin. Kangasniemi toimi kaudella 2015–2016 seuran C-nuorten akatemiajoukkueen varakapteenina. Kaudeksi 2016–2017 hän palasi Kiekko-Vantaan organisaatioon ja siirtyi seuran B2-nuoriin. Kesken kauden 2017–2018 Kangasniemi siirtyi Kiekko-Vantaan B-nuorista Helsingin IFK:n B-nuoriin, jossa hän voitti kauden päätteeksi Suomen-mestaruuden. Kaudeksi 2020–2021 Kangasniemi siirtyi TUTO Hockeyn U20-joukkueeseen. Hän voitti joukkueen sisäisen piste- ja syöttöpörssin tehoilla 10+28=38 sekä sisäisen tehotilaston lukemalla +3. Kangasniemi debytoi myös TUTOn Mestis-joukkueessa, jossa hän pelasi kahdeksan runkosarjaottelua tehopistein 1+3=4 ja yhden playoff-ottelun ilman tehopisteitä.

Huhtikuussa 2021 Kangasniemi teki kaksivuotisen SM-liigasopimuksen Saimaan Pallon kanssa. Hän pelasi kauden 2021–2022 suurimmaksi osaksi yli-ikäisenä seuran U20-joukkueessa, jonka sisäisen piste- ja syöttöpörssin Kangasniemi voitti tehoilla 18+35=53. Kangasniemi jakoi myös sisäisen maalipörssin voiton Aleksi Sinkkosen kanssa sekä voitti sisäisen tehotilaston lukemalla +27. Hän sai tililleen ensimmäisen SM-liigaottelunsa 18. marraskuuta 2021 vieraissa Pelicansia vastaan. Vastustajajoukkueessa pelasi Kangasniemen isoveli Iikka. Okko Kangasniemi merkittiin SaiPan 13. hyökkääjäksi. Hän jäi sai ottelussa lopulta kuitenkin ilman peliaikaa. Ensimmäiset jääaikansa SM-liigassa Kangasniemi sai seuraavassa ottelussaan 17. joulukuuta]2021 Tampereen Ilvestä vastaan. Hänet merkittiin SaiPan kolmosketjun oikeaan laitaan Jaakko Lantan sekä toisen debytantin, Aleksi Sinkkosen viereen. Kangasniemi sai ottelussa jääaikaa 8.48 minuuttia. Hän sai kauden aikana tililleen kaikkiaan neljä SM-liigaottelua ilman tehopisteitä. Maaliskuussa 2022 SaiPa lainasi Kangasniemen loppukaudeksi entisen seuransa TUTO Hockeyn Mestis-joukkueeseen.

Kesäkuussa 2022 Kangasniemen sopimus SaiPan kanssa purettiin yhteisymmärryksessä. Saman kuun lopulla hänen uutisoitiin siirtyvän kaudeksi 2022–2023 vuoden mittaisella sopimuksella Mestis-joukkue Kooveehen. Kangasniemi voitti joukkueen sisäisen piste- ja syöttöpörssin tehoilla 13+32=45, kuten myös pudotuspeleissä tehoilla 3+7=10. Hän voitti pudotuspeleissä myös Kooveen sisäisen tehotilaston lukemalla +5.

Kaudeksi 2023–2024 Kangasniemi siirtyi vuoden mittaisella sopimuksella kasvattajaseuransa Kiekko-Vantaan Mestis-joukkueeseen. Hän sijoittui tehoilla 21+37=58 koko sarjan pistepörssissä toiseksi edellään vain KeuPa HT:tä ja IPK:ta edustanut Leo Ring. Kangasniemi äänestettiin Mestiksen toiseen tähdistökentälliseen.

Muuta
-----

Kangasniemen isoveli Iikka pelaa hyökkääjänä Tšekin Extraligan HC Energie Karlovy Varyssa ja pikkuveli Totti pelaa hyökkääjänä Jokereiden U18-joukkueessa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2018–2019 | HIFK | A-SM | 23 | 2 | 1 | 3 | 0 | – | – | – | – | – |
| 2019–2020 | HIFK | A-SM | 15 | 2 | 4 | 6 | 2 | – | – | – | – | – |
| 2020–2021 | TUTO Hockey | U20-SM | 29 | 10 | 28 | 38 | 12 | – | – | – | – | – |
|  | TUTO Hockey | Mestis | 8 | 1 | 3 | 4 | 2 | 1 | 0 | 0 | 0 | 0 |
| 2021–2022 | SaiPa | U20-SM | 36 | 18 | 35 | 53 | 32 | – | – | – | – | – |
|  | SaiPa | SM-liiga | 4 | 0 | 0 | 0 | 0 | – | – | – | – | – |
|  | TUTO Hockey | Mestis | 6 | 1 | 5 | 6 | 2 | – | – | – | – | – |
| 2022–2023 | KOOVEE | Mestis | 52 | 13 | 32 | 45 | 59 | 9 | 3 | 7 | 10 | 6 |
| 2023–2024 | Kiekko-Vantaa | Mestis | 48 | 21 | 37 | 58 | 26 | 2 | 1 | 1 | 2 | 0 | Kakkostähdistö |
| 1 kausi | yhteensä | SM-liiga | 4 | 0 | 0 | 0 | 0 | – | – | – | – | – |
| 4 kautta | yhteensä | Mestis | 114 | 36 | 77 | 113 | 89 | 12 | 4 | 8 | 12 | 6 |

Lähteet
-------

* Okko Kangasniemi The Internet Hockey Databasessa (englanniksi)
* Okko Kangasniemi Eurohockey-sivustolla (englanniksi)
* Okko Kangasniemi *Elite Prospects*. Everysport Media Group AB.  (englanniksi)

### Viitteet

1. 1 2  Okko Kangasniemi *Elite Prospects*. Everysport Media Group AB.  (englanniksi)
2. ↑  Kangasniemi Okko *liiga.fi*. Jääkiekon SM-liiga Oy. Viitattu 22.11.2021.
3. ↑  Elite Prospects - TUTO Hockey U20 *eliteprospects.com*. Everysport Media Group AB. Viitattu 22.11.2021. (englanniksi)
4. ↑  Silventoinen, Juho: SaiPa kiinnitti nuorisoaan sekä luottopuolustaja Riikolan – Záborský, Kaksonen ja Mäntykivi jättävät seuran *Jatkoaika.com*.  16.4.2021. Jatkoaika r.y. Viitattu 22.11.2021.
5. ↑  Pelicans - SaiPa, 18.11.2021 *liiga.fi*.  18.11.2021. Jääkiekon SM-liiga Oy. Viitattu 22.11.2021.
6. ↑  Pelicans - SaiPa, 18.11.2021 *liiga.fi*.  18.11.2021. Jääkiekon SM-liiga Oy. Viitattu 22.11.2021.
7. ↑  SaiPa - Ilves, 17.12.2021 *liiga.fi*.  17.12.2021. Jääkiekon SM-liiga Oy. Viitattu 22.12.2021.
8. ↑  SaiPa - Ilves, 17.12.2021 *liiga.fi*.  17.12.2021. Jääkiekon SM-liiga Oy. Viitattu 22.12.2021.
9. ↑  Kangasniemi ja Teissala TUTO:on *tutohockey.fi*.  2.3.2022. TUTO Hockey Oy. Viitattu 15.6.2022.
10. ↑  Juho Markkanen lainalle Berliiniin *saipa.fi*.  15.6.2022. Liiga-SaiPa Oy. Viitattu 15.6.2022.
11. ↑  Viimeisetkin sopimukset julki – KOOVEE valmis kamppailemaan mestaruudesta *tampereenkoovee.fi*.  30.6.2022. KOOVEE Hockey Oy. Viitattu 27.1.2023.
12. ↑  Elite Prospects - TUTO Hockey U20 *eliteprospects.com*. Everysport Media Group AB. Viitattu 2.1.2024. (englanniksi)
13. ↑  Taikuri palaa kotiin – Okko Kangasniemi lohipaitaan *kiekko-vantaa.fi*.  5.5.2023. Kiekko-Vantaa Hockey Oy. Viitattu 2.1.2024.
14. ↑  Elite Prospects - Mestis Stats 2023-2024 *eliteprospects.com*. Everysport Media Group AB. Viitattu 12.3.2024. (englanniksi)
15. ↑  Tässä ovat Mestiksen runkosarjan palkittavat ja All Stars -kentälliset *mestis.fi*.  8.3.2024. Suomen Jääkiekkoliitto ry – Finlands Ishockeyförbund rf. Viitattu 12.3.2024.
16. ↑  Iikka Kangasniemi *Elite Prospects*. Everysport Media Group AB.  (englanniksi)
17. ↑  Totti Kangasniemi *Elite Prospects*. Everysport Media Group AB.  (englanniksi)